ועדת הכספים, כנסת 20, פרוטוקול מספר 671, 2017-03-15 10:00

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: על סדר היום צו היטלי סחר ואמצעי הגנה (היטל יבוא הנובע מהסכם העדפה) (הוראת שעה)(תיקון), התשע"ז-2017 – מכסת יבוא מיץ ענבים מארה"ב.

משה גפני: למתי קבעת את הישיבה?

משה גפני: מי מציג את הצו?

<שירה אוחיון: משרד הכלכלה, יאיר שירן יושב ראש ועדת המכסות.

<שירה אוחיון: הוא מאחר.

<טמיר כהן: כן.

<טמיר כהן: הוא הודיע לנו עכשיו שהוא מאחר.

<שירה אוחיון: אני מהלשכה המשפטית.

<שירה אוחיון: הוא האדם המקצועי שיכול לתת את התשובות.

משה גפני: אני מחדש את הישיבה.

משה גפני: אני פתחתי אותה בזמן אבל מכיוון שהיו חסרים אנשים, הפסקתי אותה ועכשיו אנחנו ממשיכים.

משה גפני: בינתיים הספקתי ללכת לוועדת החינוך.

משה גפני: אנחנו מדברים על צו היטלי סחר ואמצעי הגנה (היטל יבוא הנובע מהסכם העדפה) (הוראת שעה) (תיקון), התשע"ז-2017, מכסת יבוא מיץ ענבים מארצות הברית.

משה גפני: מי מציג את הצו?

<יאיר שירן: אני אציג.

<יאיר שירן: תודה רבה.

<יאיר שירן: אני מנהל מינהל תעשיות ויושב ראש ועדת המכסות במשרד הכלכלה.

<יאיר שירן: אנחנו מבקשים להגדיל את המכסה של מיץ ענבים בבקבוקים מארצות הברית במאה אלף ליטר.

<יאיר שירן: לעשות את זה עוד לפני החג בתקווה שזה גם יכניס עוד סחורה לישראל וגם יביא לתחרות והפחתת מחירים לפני החג.

<יאיר שירן: אני רוצה לציין במקביל שבשנים האחרונות אנחנו בהחלט אפשרנו יבוא גדול בפטור ממכס, גם בצוברים לטובת התעשייה.

<יאיר שירן: סך הכול מדובר בכמות שהיא יחסית קטנה להיקף הצריכה המקומית ובהחלט יש כאן מקום גם ליצרנים המקומיים וגם ליבוא.

משה גפני: יש מישהו מהאורחים שמתנגד?

משה גפני: אנחנו אישרנו את זה גם בשנה שעברה.

<יאיר שירן: גם בשנה שעברה.

משה גפני: הבנתי.

משה גפני: אין בעיה עם זה.

משה גפני: מה הולך להיות עם השמן לפסח?

משה גפני: אתם מאפשרים יבוא?

משה גפני: אתם מוזילים את המחירים?

משה גפני: מה יהיה?

<יאיר שירן: יושב לידי קולגה ממשרד החקלאות.

<יאיר שירן: כעיקרון אני חושב שיש בינינו התדיינות והבנה שתצטרך להיפתח השנה מכסה נוספת ליבוא של שמן זית ואנחנו עכשיו בשלבים מתקדמים של התדיינות לגבי המועד ולגבי היקף המכסה ואופן ההגעה של השמן לארץ.

משה גפני: בסדר.

<שיר שפר: שאלה.

<שיר שפר: בנוגע לפרט שנמחק, מה הוא?

<שירה אוחיון: הייתה הבחנה בדצמבר בין אריזות של מעל מאה קילוגרם לבין אריזות שמתחת למאה קילוגרם.

<שירה אוחיון: עכשיו, מ-2017 אין הבחנה ואלה כל האריזות.

<שירה אוחיון: הייתה הבחנה בכמויות.

<שירה אוחיון: לכן זה נמחק.

משה גפני: אתם תוכלו להזדרז עם השמן?

<גלעד אלירז: אני רוצה רק לומר שעל שמן זית יש מכס מגן על התוצרת המקומית, כמו שידוע בוודאי לכולם כאן, ואנחנו מתדיינים על השלמה כתוצאה מכך שהשוק המקומי לא מצליח לספק את כל הכמות.

משה גפני: אתם ערים לעניין הזה, מה שמדברים כל הזמן על הוזלת מחירים?

<גלעד אלירז: כן.

<גלעד אלירז: אנחנו ערים.

<גלעד אלירז: בוודאי שאנחנו ערים.

<גלעד אלירז: בשנה שעברה הגיעו להסכמה עם החקלאים וכתמורה לכך החקלאים גם קיבלו פיצויים.

<גלעד אלירז: השנה, עקב המחסור, אנחנו לא צופים שיהיו פיצויים על הדבר הזה אבל אנחנו כן רוצים להשלים את המחסור ובוודאי לא להעלות מחירים.

משה גפני: תודה רבה.

משה גפני: הצבעה

משה גפני: הצו נתקבל.

משה גפני: הצו אושר.

משה גפני: תודה.

משה גפני: אגב, לא היה ויכוח בוועדה לגבי אישור הצו והוא אושר פה אחד.